2011-01-06

&kde; SC 4.6

# ICQ käsiraamat

## ICQ-st

Käesolev käsiraamat õpetab kasutama &kopete; levinud vestlusprotokolli ICQ.

ICQ on omanduslik kiirsuhtlusprogramm, mille töötas välja Iisraeli ettevõte Mirabilis. See kasutab tekstisõnumite edastamiseks AOL-i võrguprotokolli OSCAR. Inimeste tuvastamiseks on kasutusel arv nimetusega UIN (unifitseeritud identifitseerimisnumber). Kui registreerid ICQ konto, pead andma ka e-posti aadressi. Mõned ICQ kliendid (aga mitte &kopete;) toetavad UIN-i asemel sisselogimist e-posti aadressiga.

### Omadused

- sõnumid võrguühenduseta

- mitmekasutajavestlused

- failiedastus

#### Omadused, mida Kopete veel ei toeta

- mängud

- SMS-i saatmine

### Kriitika

- Privaatsus: turbeanalüütiku Jeffrey Carri sõnul võib Venemaa salateenistus pääseda ligi vestlusprotokollidele. Loe lähemalt (inglise keeles) siit

- Rämpspost: ICQ võrgus on ohtralt rämpsposti (soovimatuid reklaame või viiruseid)

- Autoriõigus: vastavalt ICQ tunnustatud kasutamisreeglitele annad ICQ-le õiguse kasutada postitatud materjali sel viisil, nagu nad seda paremaks peavad

## ICQ konto loomine

Enne kui vestelda ICQ kaudu, tuleb luua ICQ konto. Kui sul on see juba olemas, võid selle osa vahele jätta.

Mine eelistatud veebilehitsejaga (⪚ Firefox, Konqueror, Chromium) registreerimisleheküljele www.icq.com/register

Oma andmete sisestamine

Oma andmete sisestamine

Nüüd tuleb oodata, kuni saad ICQ-lt e-kirja, mis sisaldab verifitseerimislinki.

Registreerimise verifitseerimiseks tuleb klõpsata kirjas olevale lingile

Registreerimise verifitseerimiseks tuleb klõpsata kirjas olevale lingile

Nüüd ongi sul ICQ konto olemas! Praegu võimaldab Kopete siiski sisse logida ainult UIN-iga (unifitseeritud identifitseerimisnumbriga). Vaikimisi ICQ UIN-i ei näita. Sul tuleb minna veebilehitsejaga aadressile www.icq.com/people ja seal ennast sisse logida.

Sisselogimine www.icq.com-is

Sisselogimine www.icq.com-is

Seejärel tuleb minna oma profiili juurde:

Minu profiil

Minu profiil

Nüüd näeb oma konto teabelehekülge. Kui klõpsata More about me, näeb kirjet ICQ#. See ongi sinu UIN:

## Ühendumine Kopetes

&kopete; esmakäivitusel näed sellist akent:

Kopete esmakäivitusel

Kopete esmakäivitusel

Oma ICQ konto lisamiseks klõpsa kirjale Klõpsa konto lisamiseks. Kui oled aga varem juba määranud mõne konto (näiteks MSN- või Jabberi), siis vali menüükäsk Seadustused Seadista... ja klõpsa nupule Lisa konto.

Nüüd näed kõiki &kopete;s saadaolevaid vestlusprotokolle. Et soovid praegu kasutada ICQ-d, valigi see.

Protokolli valimine

Protokolli valimine

Nüüd ilmub konto seadistamise dialoog. Klõüsa üleval sakile Põhiseadistus. Sul tuleb sisestada oma UIN. Kui sa ei soovi, et igal käivitamisel küsitaks parooli, võid ka selle lisada.

Konto põhiseadistus

Konto põhiseadistus

Üksikasjalikumaid seadistusi sisaldab kaart Konto seadistused:

Muud seadistused

Muud seadistused

&kopete; peaks töötama, ilma et siin oleks vaja midagi muuta. Nii et kui sa ei saa järgnevalt kõneldust päris hästi aru, ära heida meelt, vaid jäta see osa lihtsalt vahele.

## Valikute selgitus

- Autoriseerimise nõudmine, enne kui keegi sind oma kontaktide nimekirja lisab: see tasub valida siis, kui soovid, et sinu käest küsitaks, enne kui keegi teine lisab sind oma sõprade nimekirja. Tavaliselt võivad kõik sind otsida ja oma nimekirja lisada. See tähendab, et ka iga võõras, keda sa üldse ei tunne, võib näha, kas oled võrgus või mitte, ning saata sulle sõnumeid. Kui sa seda ei soovi, võib antud valiku ära märkida ning edaspidi küsitakse sinu käest alati kinnitust, enne kui teised saavad sind oma nimekirja lisada ja sinuga vestlust alustada.

- IP-aadressi peitmine: kui sa ei soovi, et teised näeksid sinu IP-d, siis tasub see märkida. IP-aadress on omamoodi ID, mis aitab sind internetis tuvastada. See number on unikaalne. Tavaline internetikasutaja ei saa IP-aadressi põhjal sinu nime kätte, seda saab ainult sinu teenusepakkuja! ICQ salvestab sinu IP-aadressi niikuinii teatavaks ajaks. Nii et kui ka selle valiku märkimata jätad, ei ohusta see kuigivõrd sinu privaatsust.

- Olek avalikustatakse ICQ unifitseeritud sõnumikeskuses: selle märkimisel avaldatakse sinu olek sõnumikeskuses ning kõik võivad näha seda aadressil www.icq.com/people.

- Serveri vaikeinfo jäetakse arvestamata: kui soovid muuta aadressi, mille alt &kopete; logib ICQ võrku, siis see valik muudab selle võimalikuks (normaalselt ei ole seda vaja).

- Puhverserveri lubamine: võimaldab ühenduda puhverserveri vahendusel. Need on serverid, mis edastavad päringuid. Mõned ettevõtted, koolid ja ülikoolid kasutavad niisuguseid servereid ligipääsu tõkestamiseks teatavatele veebilehekülgedele. Ühendust kodunt loovatel kasutajatel seda vaja ei lähe.

- Pordivahemik: see annab &kopete;le teada, milliseid porte tuleb kasutada masinate omavaheliseks ühenduseks. Portide funktsiooni täpsem selgitus väljub käesoleva käsiraamatu piirest. Kui soovid selle kohta rohkem teada saada, uuri vastavat Wikipedia artiklit. Tavaliselt ei teki vaikeseadistusega mingeid probleeme.

- Aegumine määrab, mitu sekundit peab &kopete; ootama, enne kui ühenduse hoidmisest loobub. Oletame näiteks, et saadad faili mõnele oma kontaktile, kuid tema internetiühendusega on probleeme, nii et ta ei saa faili kätte. See valik annab &kopete;le teada, kui kaua ta peab sellisel juhul püüdma faili saata. Tavaliselt ei ole siin vaja midagi muuta.

- Vaikimisi kodeering määrab kindlaks sõnumite kodeeringu. Windowsi kasutajad kasutavad windows-125* (windows-1250 kuni windows-1258) kodeeringut, nii et kui kavatsed vestelda Windowsi kasutajatega, vali see. Isegi kui sa ei vestle ühegi Windowsi kasutajaga, on ometi tõenäoline, et nad kasutavad windows-125* kodeeringut (kas või sellepärast, et nemad vestlevad Windowsi kasutajatega). Windowsi eri kodeeringud on mõeldud eri maadele. Vali endale sobivaim (näiteks Windows-1252 Lääne sobib selliste riikide nagu Prantsusmaa ja Saksamaa puhul). Kodeeringute erinevus peitub vaid mõnes erimärgis, nii et kui neid ei näidata õigesti, proovi mõnda muud kodeeringut.

Nüüd oled oma ICQ konto edukalt seadistanud. Klõpsa nupule Edasi ja Lõpeta. Kui sul on rohkem kui üks konto, saad valida neile eri värvid, et näeksid kohe, millised kontaktid kuuluvad millise konto alla.

## Kontakti lisamine

Nüüd oled ühendanud &kopete; ja oma konto. Aken peaks välja nägema selline:

Ühendatud

Ühendatud

Kontakti lisamiseks klõpsa tööriistaribal ikoonile Lisa ja vali oma konto (antud juhul on selleks sinu UIN) või kasuta menüükäsku Fail Lisa kontakt `konto nimi`. Nüüd saad sisestada isiku UIN-i, keda soovid lisada.

Kui sa ei tea UIN-i, aga tead näiteks hüüdnime või e-posti aadressi, saab kontakti ka otsida. Selleks klõpsa nupule Otsi.

UIN-i otsimine

UIN-i otsimine

## Sinu lisamine teiste poolt

ICQ kasutajana on väga usutav, et keegi lisab sind enda sõprade nimekirja. Kui see juhtub, näitab &kopete; teadet, mis sisaldab selle isiku UIN-i, kes soovid lisada sind enda nimekirja.

Autentimissoov

Autentimissoov

Täpsema teabe nägemiseks isiku kohta klõpsa kirjale Info... Avaneb aken, kus on näha kogu antud isiku kohta saadaolev teave.

Teave

Teave

Nüüd võid isiku autentida või blokeerida. Esimesel juhul võid temaga vestelda, teisel juhul ei saa tema sinuga vestelda.

## Vestlemine

Vestlemiseks klõpsa mõnele kontaktile. Ilmub vestlusaken. Seal saad kirjutada oma teksti ja selle teele läkitada.

Vestlemine oma kontaktiga

Vestlemine oma kontaktiga

Sõnumeid võib saata ka isikule, kes ei ole võrgus. Nad saavad sinu sõnumi kätte niipea, kui tulevad võrku.

## Rämpspost

Paraku on ICQ võrgus päris palju rämpsposti, see tähendab sõnumeid, mida sa ei soovi saada, näiteks reklaame või viiruseid. Rämpsposti vältimiseks tuleks autentida ainult isikuid, keda tunned. Midagi muud targemat sa selle probleemiga ette võtta ei saa - lihtsalt eira kogu seda rämpsu!